-----------------------------------------------------------------------
  4. การประกอบธุรกิจในแต่ละกลุ่มธุรกิจ

  -----------------------------------------------------------------------

ธุรกิจพัฒนาอสังหาริมทรัพย์

4.1 ลักษณะผลิตภัณฑ์และบริการ

บริษัท เคปเปล ไทย พร็อพเพอร์ตี้ จำกัด (มหาชน) และบริษัทย่อย มีการประกอบธุรกิจหลัก คือ
การดำเนินธุรกิจพัฒนาอสังหาริมทรัพย์เพื่อการขาย และ/หรือ ให้เช่า ทั้งในรูปแบบอาคารสำนักงาน
อาคารพาณิชย์ และโครงการบ้านจัดสรรประเภทบ้านเดี่ยวเพื่อการพักอาศัย
โดยลักษณะผลิตภัณฑ์และบริการทั้งหมดมีรายละเอียดดังต่อไปนี้

4.1.1 กลุ่มธุรกิจพัฒนาอสังหาริมทรัพย์

-   โครงการ วิลล่า อะคาเดีย ศรีนครินทร์

  บริษัทได้พัฒนาโครงการบ้านเดี่ยวเพื่อการพักอาศัย จำนวน 367 หน่วย ในบริเวณ
  ศรีนครินทร์ ภายใต้ชื่อโครงการ วิลล่า อะคาเดีย ศรีนครินทร์ โครงการดังกล่าวตั้งอยู่ที่ หมู่ 16
  ซอยพัฒนาชุมชน 1 ถนนศรีนครินทร์ ตำบลบางแก้ว อำเภอบางพลี จังหวัดสมุทรปราการ
  ซึ่งมีเนื้อที่จำนวนทั้งสิ้น 99-3-97.8 ไร่ มูลค่าโครงการรวมทั้งสิ้นประมาณ 2,600 ล้านบาท
  โดยมีราคาเฉลี่ยของบ้านอยู่ที่ 5-12 ล้านบาท
  ซึ่งมีลูกค้ากลุ่มเป้าหมายเป็นผู้บริโภคระดับกลางขึ้นไป ในส่วนของโครงการในเฟสที่ 2
  นั้นคาดว่าจะเปิดขายอย่างเป็นทางการในไตรมาสที่ 2 ของปี 2556

  ______________________

  หมายเหตุ บริษัทจะโอนบ้านให้ลูกค้าเมื่อได้รับชำระเงินครบจำนวนแล้ว
  บริษัทจึงไม่มีหนี้ค้างชำระจากลูกค้าแต่อย่างใด

-   โครงการ วิลล่า อะคาเดีย วัชรพล

  บริษัทได้ทำการพัฒนาโครงการบ้านเดี่ยวเพื่อการพักอาศัย จำนวน 270 หน่วย ในบริเวณวัชรพล
  ภายใต้ชื่อโครงการ วิลล่า อะคาเดีย วัชรพล โครงการดังกล่าวตั้งอยู่ที่ ซอยวัชรพล
  แขวงท่าแร้ง เขตบางเขน กรุงเทพมหานคร ซึ่งมีเนื้อที่จำนวนทั้งสิ้น 78-0-46 ไร่
  มูลค่าโครงการรวมทั้งสิ้นประมาณ 2,200 บาท โดยมีราคาเฉลี่ยของบ้านอยู่ที่ 5-12
  ล้านบาทโดยมีลูกค้ากลุ่มเป้าหมายเป็นผู้บริโภคระดับกลางขึ้นไป ในส่วนของโครงการในเฟสที่ 2
  นั้น คาดว่าจะเปิดขายประมาณไตรมาสที่ 3 ของปี 2556

  ______________________

  หมายเหตุ บริษัทจะโอนบ้านให้ลูกค้าเมื่อได้รับชำระเงินครบจำนวนแล้ว
  บริษัทจึงไม่มีหนี้ค้างชำระจากลูกค้าแต่อย่างใด

  4.1.2 กลุ่มธุรกิจบริหารและจัดการอสังหาริมทรัพย์อื่น

-   อาคารจูเวลเลอรี่ เซ็นเตอร์

  เป็นอาคารชุดสำนักงาน สูง 34 ชั้น มีพื้นที่จำนวนทั้งสิ้น 42,833.78 ตารางเมตร ตั้งอยู่เลขที่
  138 ถนนนเรศ แขวงสี่พระยา เขตบางรัก กรุงเทพมหานคร โดย ณ วันที่ 31 ธันวาคม 2555
  มีห้องชุดในนามของบริษัทเพื่อขายและให้เช่า คิดเป็นพื้นที่จำนวนทั้งสิ้น 12,145.64 ตารางเมตร
  หรือคิดเป็นอัตราร้อยละ 28.36 ของจำนวนพื้นที่ทั้งหมด

-   สุขาภิบาล 3 แมนชั่น

  เป็นอาคารชุดเพื่อการพักอาศัย สูง 19 ชั้น ประกอบด้วยห้องชุดจำนวน 1,024 ห้องชุด
  ตั้งอยู่เลขที่ 22/1 ถนนสุขาภิบาล 3 แขวงหัวหมาก เขตบางกะปิ กรุงเทพมหานคร โดย ณ วันที่
  31 ธันวาคม 2555 มีห้องชุดในนามของบริษัทเพื่อขายและให้เช่า จำนวน 2 ห้องชุด
  คิดเป็นพื้นที่จำนวนทั้งสิ้น 119.21 ตารางเมตร

-   เดอะทรีโอ เชียงใหม่ (ชื่อเดิม “เชียงใหม่ วีไอพี ทาวเวอร์”)

  เป็นอาคารชุดเพื่อการพาณิชย์ สูง 4 ชั้น ตั้งอยู่เลขที่ 188/1-2 และ188/5-6 หมู่ 1
  ถนนห้วยแก้ว ตำบลช้างเผือก อำเภอเมือง จังหวัดเชียงใหม่ โดย ณ วันที่ 31 ธันวาคม 2555
  มีห้องชุดในนามของบริษัทเพื่อขายและให้เช่า จำนวน 4 ห้องชุด คิดเป็นพื้นที่จำนวนทั้งสิ้น
  890.88 ตารางเมตร

-   ที่ดินและโรงงาน

  ที่ดินและโรงงานดังกล่าว ตั้งอยู่เลขที่ 1 หมู่ 5 ถนนพหลโยธิน (ทล.1) ตำบลไม้งาม
  อำเภอเมืองตาก จังหวัดตาก ซึ่งมีเนื้อที่จำนวนทั้งสิ้น 60-2-70 ไร่ อย่างไรก็ดี
  ในส่วนของโรงงานได้หยุดดำเนินการตั้งแต่ปี พ.ศ. 2543
  ส่วนเครื่องจักรในโรงงานได้ขายไปตั้งแต่ปี พ.ศ. 2545

หมายเหตุ : 1 ไร่ = 400 ตารางวา

1 งาน = 100 ตารางวา

4.2 การตลาด และภาวะการแข่งขัน

สถานการณ์ตลาดอสังหาริมทรัพย์

ในปี 2555
รัฐบาลมีนโยบายมาตรการลดหย่อยภาษีเงินได้บุคคลธรรมดาสำหรับผู้ซื้อบ้านหลังแรกที่มีมูลค่าไม่เกินห้าล้านบาท
ซึ่งมาตรการนี้ได้สิ้นสุดลงเมื่อเดือนธันวาคม 2555 ที่ผ่านมา
ทั้งนี้มาตรการได้กระตุ้นความต้องการในการซื้อบ้านในตลาดระดับกลาง

นโยบายอัตราค่าแรงขั้นต่ำรายวัน 300 บาท ซึ่งได้บังคับใช้ทั่วทั้งประเทศตั้งแต่วันที่ 1 มกราคม
2556
นโยบายนี้จะทำให้อุตสาหกรรมการก่อสร้างเผชิญกับการขาดแคลนแรงงานและการเพิ่มของต้นทุน
นอกจากนี้ยังคาดว่าจะมีโครงการโครงสร้างพื้นฐานเกิดเพิ่มมากขึ้นตั้งแต่ปี 2556
ซึ่งจะส่งผลทำให้มีความต้องการแรงงานเพิ่มมากขึ้น

บริษัท เอเจนซี่ ฟอร์ เรียลเอสเตท แอฟแฟร์ส จำกัด รายงานว่า
ยอดอุปสงค์ที่อยู่อาศัยที่เปิดใหม่ในกรุงเทพและบริเวณใกล้เคียงสำหรับปี 2555 คิดเป็นจำนวน
102,080 หน่วย ซึ่งเพิ่มขึ้น 19%
จากยอดอุปสงค์ที่อยู่อาศัยที่เปิดใหม่ในกรุงเทพและบริเวณใกล้เคียงในปี 2554 ที่มีจำนวน 85,800
หน่วย ส่วนคอนโดมิเนียมมีจำนวนอุปสงค์เปิดใหม่มากที่สุด คิดเป็นจำนวน 62,548 หรือ 61%
จากอุปสงค์ที่อยู่อาศัยที่เปิดใหม่ทั้งหมด ในขณะที่ทาวน์เฮาส์มีอุปสงค์ที่เปิดใหม่ 22,503 หน่วย
หรือคิดเป็น 22% จากอุปสงค์ที่อยู่อาศัยที่เปิดใหม่ทั้งหมด และบ้านเดี่ยวมีอุปสงค์ที่เปิดใหม่ต่อหน่วย
12,720 หน่วย หรือคิดเป็น 13% จากอุปสงค์ที่อยู่อาศัยที่เปิดใหม่ทั้งหมด

แผนภูมิ 4.2.1 อุปสงค์ที่อยู่อาศัยที่เปิดใหม่ต่อหน่วยในกรุงเทพและบริเวณใกล้เคียงสำหรับปี 2555
แยกตามประเภท

[]

จำนวนโครงการที่อยู่อาศัยที่เปิดใหม่ในกรุงเทพและบริเวณใกล้เคียงสำหรับปี 2555 มีจำนวนทั้งหมด
408 โครงการ ซึ่งเพิ่มขึ้น 5%
จากจำนวนโครงการที่อยู่อาศัยที่เปิดใหม่ในกรุงเทพและบริเวณใกล้เคียงสำหรับปี 2554 ที่มีจำนวน
398 โครงการ

ที่อยู่อาศัยแนวราบ

บริษัท เอเจนซี่ ฟอร์ เรียลเอสเตท แอฟแฟร์ส จำกัดรายงานว่า
ยอดอุปสงค์ที่อยู่อาศัยแนวราบที่เปิดใหม่ในกรุงเทพและบริเวณใกล้เคียงสำหรับปี 2555
คิดเป็นจำนวน 37,603 หน่วย ซึ่งลดลง 11%
จากยอดอุปสงค์ที่อยู่อาศัยแนวราบที่เปิดใหม่ในกรุงเทพและบริเวณใกล้เคียงในปี 2554 ซึ่งมีจำนวน
42,478 หน่วย
มูลค่ารวมอุปสงค์ที่อยู่อาศัยแนวราบในที่เปิดใหม่กรุงเทพและบริเวณใกล้เคียงสำหรับปี 2555
คิดเป็นจำนวน 143,702 ล้านบาท ซึ่งลดลง 0.1%
จากมูลค่าอุปสงค์ที่อยู่อาศัยแนวราบที่เปิดใหม่ในกรุงเทพและบริเวณใกล้เคียงในปี 2554 ซึ่งคิดเป็น
143,910 ล้านบาท

แผนภูมิ 4.4.2 มูลค่าอุปสงค์ที่อยู่อาศัยแนวราบที่เปิดใหม่ในกรุงเทพและบริเวณใกล้เคียงสำหรับปี
2555 แยกตามระดับราคาต่อหน่วย

[]

คอนโดมิเนียม

บริษัท เอเจนซี่ ฟอร์ เรียลเอสเตท แอฟแฟร์ส จำกัด
รายงานว่ายอดอุปสงค์ที่เปิดใหม่ของคอนโดมิเนียมในกรุงเทพ และบริเวณใกล้เคียงสำหรับปี 2555
คิดเป็นจำนวน 62,548 หน่วย ซึ่งเพิ่มขึ้น 51%
จากยอดอุปสงค์ที่เปิดใหม่ของคอนโดมิเนียมในกรุงเทพและบริเวณใกล้เคียงในปี 2554 ซึ่งมีจำนวน
41,492 หน่วย มูลค่ารวมอุปสงค์ที่อยู่อาศัยที่เปิดใหม่ของคอนโดมิเนียมในกรุงเทพ
และบริเวณใกล้เคียงสำหรับปี 2555 คิดเป็นจำนวน 146,221 ล้านบาท ซึ่งเพิ่มขึ้น 38%
จากมูลค่าอุปสงค์ที่อยู่อาศัยที่เปิดใหม่ของคอนโดมิเนียมในกรุงเทพ และบริเวณใกล้เคียงในปี 2554
ที่มีจำนวน 105,752 ล้านบาท

แผนภูมิ 4.2.3 มูลค่าอุปสงค์ที่อยู่อาศัยที่เปิดใหม่ของคอนโดมิเนียมในกรุงเทพ และบริเวณใกล้เคียง
สำหรับปี 2555 แยกตามระดับราคาต่อหน่วย

[]

ราคาเฉลี่ยของคอนโดมีเนียมในตลาดระดับล่างในกรุงเทพ และบริเวณใกล้เคียง เมื่อสิ้นปี 2555
ไม่มีการเปลี่ยนแปลงจากราคาเฉลี่ยของคอนโดมิเนียมในตลาดระดับล่างในกรุงเทพ
และบริเวณใกล้เคียง เมื่อสิ้นปี 2554
ในขณะที่ราคาเฉลี่ยของคอนโดมิเนียมในตลาดระดับกลางในกรุงเทพมหานคร และบริเวณใกล้เคียง
เมื่อสิ้นปี 2555 เพิ่มขึ้น 2.9% จากราคาเฉลี่ยของคอนโดมิเนียมในตลาดระดับกลางในกรุงเทพ
และบริเวณใกล้เคียง เมื่อสิ้นปี 2554 ในขณะเดียวกัน
ราคาเฉลี่ยของคอนโดมิเนียมในตลาดระดับบนในกรุงเทพ และบริเวณใกล้เคียง เมื่อสิ้นปี 2555
เพิ่มขึ้น 0.1% จากราคาเฉลี่ยของคอนโดมิเนียมในตลาดระดับบนในกรุงเทพ และบริเวณใกล้เคียง
เมื่อสิ้นปี 2554